Man op KZN-plaas vermoor(Argieffoto: SAPD) ŉ Man (52) is Donderdagaand met ŉ mes op ŉ plaas in die omgewing van Summerveld in KwaZulu-Natal doodgesteek. Kapt. Nqobile Gwala, woordvoerder van die polisie, het aan Maroela Media gesê ’n egpaar is omstreeks 20:30 in hul plaashuis deur vyf verdagtes oorval nadat hulle ’n deur van die huis oopgebreek het. Volgens Gwala was die verdagtes gewapen met ’n mes. ’n Struweling het tussen die man en van die verdagtes uitgebreek en hy is met ŉ mes doodgesteek terwyl sy vrou vasgebind is. Die verdagtes het na die aanval met ’n televisie, twee selfone en ’n vuurwapen op die vlug geslaan. Die polisie ondersoek nou ’n saak van moord en gewapende roof. Niemand is nog in verband met die voorval in hegtenis geneem nie.